section_heading: Ratni put
paragraph_text: Tijekom studenog '91.nakon okupacije Vukovara brigada se našla na glavnom pravcu djelovanja neprijatelja s ciljem presijecanja ceste Osijek-Đakovo i stvaranja obruča oko grada Osijeka. Brigada trpi veliki pritisak neprijateljskih snaga, što rezultira znatnim brojem poginulih i ranjenih. Neprijatelj bez obzira na svoju veliku nadmoć uspijeva samo neznatno ostvariti svoj cilj, te okupira mjesta Divoš, Ernestinovo, Antunovac, Laslovo i Paulin Dvor. Na novo izgrađenim linijama obrane ispred Josipin dvora, Ivanovca, Vladislavaca i Hrastina izuzetnom hrabrošću i odlučnošću pripadnika 130. brigade slomljena je napadna nadmoć velikosrpskog agresora i zauvijek zaustavljena agresija na Slavoniju i Istočnu Hrvatsku.